CELEX: 22005D0021
Language: hr
Date: 2005-02-08 00:00:00
Title: Odluka Zajedničkog odbora EGP-a br. 21/2005 od 8. veljače 2005. o izmjeni Priloga XXI. (Statistika) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               81
            
         22005D0021
   
               L 161/48
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 21/2005
   od 8. veljače 2005.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu je izmijenjen Odlukom Zajedničkog odbora EGP-a br. 175/2004 od 3. prosinca 2004. (1).
            
         
               (2)
            
            
               Uredba Vijeća (EZ) br. 1222/2004 od 28. lipnja 2004. o sastavljanju i dostavi podataka o tromjesečnom javnom dugu (2), treba se unijeti u Sporazum.
            
         
               (3)
            
            
               Ova se Odluka ne primjenjuje na Lihtenštajn,
            
         ODLUČIO JE:
   Članak 1.
   Iza točke 19.p (Uredba Vijeća (EZ, Euratom) br. 1287/2003) Priloga XXI. Sporazumu umeće se sljedeća točka:
   
      
                  „19.q
               
               
                  
                     32004 R 1222: Uredba Vijeća (EZ) br. 1222/2004 od 28. lipnja 2004. o sastavljanju i dostavi podataka o tromjesečnom javnom dugu (SL L 233, 2.7.2004., str. 1).
                  Odredbe Uredbe se za potrebe ovog Sporazuma prilagođavaju kako slijedi:
                  Ova se Uredba ne primjenjuje na Lihtenštajn.”
               
            
   Članak 2.
   Tekstovi Uredbe (EZ) br. 1222/2004 na islandskom i norveškom jeziku, koji se objavljuju u Prilogu EGP-a Službenom listu Europske unije, vjerodostojni su.
   Članak 3.
   Ova Odluka stupa na snagu 9. veljače 2005., pod uvjetom da su Zajedničkom odboru EGP-a (3) podnesene sve obavijesti na temelju članka 103. stavka 1. Sporazuma.
   Članak 4.
   Ova se Odluka objavljuje u odjeljku EGP-a i Prilogu EGP-a Službenog lista Europske unije.
   
      Sastavljeno u Bruxellesu 8. veljače 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 133, 26.5.2005., str. 29.
   
      (2)  SL L 233, 2.7.2004., str. 1.
   
      (3)  Ustavni zahtjevi nisu navedeni.